মনে আছে তো, স্প্যানিং ট্রিতে কিন্তু কোন সাইকেল থাকবে না! তুমি নিশ্চয়ই একই বাড়িতে ২ টা লাইন বসাতে চাও না, তাহলে তোমার কোম্পানীর বিশাল লস হয়ে যাবে। সুতরাং যখনই আমরা কোন একটি নোড নেব, তখন দেখতে হবে সেই নোডটা আগে নেয়া হয়েছে কিনা! নেয়া হয়ে থাকলে সেই নোড আর নেয়া যাবে না। সেজন্যেই যখন আমরা ২ এর কাছের নোডগুলোর মধ্যে মিনিমাম কস্ট ১৩ থাকা সত্ত্বেও ১ নাম্বার নোডে আবার যেতে পারছি না, কারণ নোডটি আগেই নেয়া হয়েছে এবং আবার নিলে সেটা একটা সাইকেল তৈরি করবে! শেষে কমলা রঙ দিয়ে চিহ্নিত ট্রিই আমাদের কাঙ্ক্ষিত মিনিমাম স্প্যানিং ট্রি।